/* KOM/2011/0797 lõplik - 2011/0376 (NLE) */ Ettepanek: NÕUKOGU MÄÄRUS kalapüügivõimaluste jaotamise kohta Euroopa Liidu ja Mosambiigi Vabariigi vahelise kalandusalase partnerluslepingu protokolli alusel





SELETUSKIRI Vastavalt nõukogu poolt antud volitustele[1] pidas komisjon Euroopa Liidu nimel Mosambiigi Vabariigiga läbirääkimisi Euroopa Liidu ja Mosambiigi Vabariigi vahel sõlmitud kalandusalase partnerluslepingu protokolli uuendamise üle. Nende läbirääkimiste tulemusena parafeeriti 2. juunil 2011. aastal uus protokoll. Protokoll hõlmab kolmeaastast ajavahemikku alates nõukogu otsuse vastuvõtmisest protokolli ajutise kohaldamise kohta pärast seda, kui praegune protokoll kaotab kehtivuse 31. detsembril 2011. Koos liikmesriikide vahel kõnealuse protokolli alusel kalapüügivõimaluste jaotamise menetlusega alustatakse ka menetlust, mille alusel nõukogu võtab Euroopa Parlamendi nõusolekul vastu otsuse uue protokolli sõlmimise kohta, ning menetlust, mille alusel nõukogu võtab vastu otsuse kõnealuse protokolli allakirjastamise ja ajutise kohaldamise kohta. Uue protokolli kohaselt antakse liidu laevaomanikele Mosambiigi kalapüügipiirkonnas kalapüügivõimalused 43 seinnoodalaevale ja 32 õngejadalaevale. Vastavalt aluslepingule tuleb määrata kindlaks kalapüügivõimaluste jaotamine liikmesriikide vahel. Komisjonil palutakse käesolev ettepanek vastu võtta ja nõukogule edastada. 2011/0376 (NLE) Ettepanek: NÕUKOGU MÄÄRUS kalapüügivõimaluste jaotamise kohta Euroopa Liidu ja Mosambiigi Vabariigi vahelise kalandusalase partnerluslepingu protokolli alusel EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 43 lõiget 3, võttes arvesse komisjoni ettepanekut[2] ning arvestades järgmist: 1. Euroopa Liidu ja Mosambiigi Vabariigi vahelise kalandusalase partnerluslepingu uus protokoll parafeeriti 2. juunil 2011 ning sellega nähakse ette liidu kalalaevade kalapüügivõimalused Mosambiigi suveräänsete õiguste või jurisdiktsiooni all olevates vetes. 2. Nõukogu võttis […] vastu otsuse XXX/2010/EL[3] uue protokolli allkirjastamise ja ajutise kohaldamise kohta. 3. Seega tuleks määratleda kalapüügivõimaluste jaotamine liikmesriikide vahel uue protokolli kehtivusajaks. 4. Kui selgub, et kalandusalase partnerluslepingu alusel liidule antud kalapüügivõimalusi ei kasutata täielikult, teavitab komisjon sellest asjaomaseid liikmesriike vastavalt 29. septembri 2008. aasta määruse (EÜ) nr 1006/2008 (mis käsitleb ühenduse kalalaevadele loa andmist püügitegevuseks ühenduse vetest väljaspool ning kolmandate riikide laevade juurdepääsu ühenduse vetele)[4] artikli 10 lõikele 1. Kui liikmesriik ei vasta nõukogu määratud tähtajaks, käsitatakse seda kinnitusena, et asjaomase liikmesriigi laevad ei kasuta kõnealusel perioodil oma kalapüügivõimalusi täielikult. Kõnealune tähtaeg tuleb määrata. 5. Kuna praegu kehtiv kalandusalase partnerluslepingu protokoll kaotab kehtivuse 31. detsembril 2011, tuleks hakata käesolevat määrust kohaldama alates 1. jaanuarist 2012. ON VASTU VÕTNUD KÄESOLEVA MÄÄRUSE: Artikkel 1 6. Euroopa Liidu ja Mosambiigi Vabariigi vahelise kalandusalase partnerluslepingu protokollis (edaspidi „protokoll”) ette nähtud kalapüügivõimalused jaotatakse liikmesriikide vahel järgmiselt: a) tuunipüügiseinerid Hispaania | 22 laeva | Prantsusmaa | 20 laeva | Itaalia | 1 laev | Kokku | 43 laeva | b) pinnaõngejadalaevad Hispaania | 16 laeva | Prantsusmaa | 8 laeva | Portugal | 7 laeva | Ühendkuningriik | 1 laev | Kokku | 32 laeva | 7. Ilma et see piiraks kalandusalase partnerluslepingu ja protokolli sätete kohaldamist, kohaldatakse määrust (EÜ) nr 1006/2008. 8. Kui lõikes 1 osutatud liikmesriikide kalapüügilubade taotlused ei hõlma kõiki neile protokolliga sätestatud püügivõimalusi, võtab komisjon määruse (EÜ) nr 1006/2008 artikli 10 kohaselt arvesse mis tahes muu liikmesriigi püügiloataotlusi. 9. Määruse (EÜ) nr 1006/2008 artikli 10 lõikes 1 osutatud tähtajaks, millal liikmesriik peab kinnitama, et nad ei kasuta kalandusalase partnerluslepingu raames neile jaotatud kalapüügivõimalusi täielikult ära, kehtestatakse 10 tööpäeva arvestatuna päevast, millal komisjon teavitab liikmesriike sellest, et nende kalapüügivõimalused ei ole ammendatud. . Artikkel 2 Käesolev määrus jõustub Euroopa Liidu Teatajas avaldamisele järgneval päeval. Seda kohaldatakse alates 1. jaanuarist 2012. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] Nõukogu otsus nrŗxxx/2011, xx.xx.2011 – Viide SEK(2010) 1593 (lõplik). [2] ELT C, , lk . [3] ELT L ….. [4] ELT L 286, 29.10.2008, lk 33.